Øystein Bjørdal

Øystein Bjørdal (født i 24. august 1948 i Ørsta) er en norsk prest, forfatter og salmedikter. Han har arbeidet mye med liturgikk og kirkemusikk, og var i tidsrommet 2002-2013 domprost i Molde.

Han er utdannet fra Menighetsfakultetet (MF), hvor han var ferdig i 1976. Deretter har han jobbet som res.kap i Førde, sokneprest i Lilleborg i Oslo og amanuensis i Praktisk teologi på MF. Han har også vært studierektor på Liturgisk senter i Trondheim i tre år. Han var også en av fem nominerte til stillingen som biskop i Stavanger bispedømme i 2009.

Av frivillige verv har han vært leder i Norges kirkesangforbund og i Nemnd for gudstenesteliv i Den norske kyrkja. Han har også vært medredaktør for Luthersk Kirketidende.

Han har skrevet blant annet Engelen ved din side (sammen med Olav Skjevesland, 1994) og Helse, liv og mot. Om ritualer og symboler i hverdag og helse (2001). Han er også representert med en egenskrevet salme og en oversatt salme i Salmer 1997.

Han er gift med NRK-profilen Oddbjørg Aasen Bjørdal.

Eksterne lenker  

Norske lutherske prester
Norske salmediktere
Norske lutherske teologer
Personer fra Ørsta kommune
Fødsler i 1948